Reformatio Pauli Skeel nobilis, cujus preinserta sub dato Malliani Portuensis dioecesis undecimo kalendas iunii anno secundo. Io. Cavallicensis. Pater sancte – Cum Wolfgangus Nimichvar, clericus Viennensis, asserens sibi de dicta prepositura per obitum Henrici hujusmodi ut premittitur vacante apostolica auctoritate concessum fuisse concessioni hujusmodi litteris apostolicis desuper non confectis in manibus sanctitatis vestre, sponte et libere cedere proponat et ex nunc cedat, dignetur sanctitas vestra cessionem Wolfgangi huiusmodi admittere ac de dicta prepositura, sive per cessionem Wolfgangi hujusmodi sive alias quovismodo vacet, eidem oratori providere ac litteras desuper etiam in forma nove provisionis perinde et etiam valere gratie si neutri si alteri vel alias prout utilius videbitur cum majori et veriori expressione dicte concessionis alias juxta preinserte supplicationis tenorem expediri mandare de gratia speciali, non obstantibus premissis ac constitutionibus et ordinationibus apostolicis ceterisque contrariis quibuscumque cum clausulis preinsertis et aliis oportunis Concessum. Io. Bontianus. Dat. Rome apud Sanctum Petrum septimo kalend. septembris anno secundo.